Rafael Nadal

**Rafael Nadal Parera** (født 1986), er en spansk, tidligere profesjonell tennisspiller fra Mallorca. Han var rangert som nr. en i verden av Association of Tennis Professionals (ATP) i 209 uker. Nadal betraktes som en av de beste tennisspillerne gjennom tidene. Hans suksess på grus har gitt han navnet «The King Of Clay», og har overbevist flere eksperter om at han er den beste grusspilleren i historien.

I 2025 ble Nadal adlet av kong Felipe av Spania med tittelen marki av Llevant de Mallorca.

Nadal har vunnet 22 Grand Slam-singel-titler, inkludert en rekord med 14 French Open-titler, OL-gull i 2008 singel, en rekord med 34 ATP World Tour Masters 1000 turneringer, og han var en del av det spanske Davis Cup laget som vant i finalen 2004, 2008, 2009 og 2011. Han fullførte en Career Grand Slam da han vant 2010 US Open, som nummer syv i historien og den yngste av fire i den åpne æraen. Han er den andre herrespilleren som fullfører en Career Golden Slam (vinne alle Grand slam turneringene og den olympiske gullmedaljen) etter Andre Agassi. Nadal har vunnet minst to Grand Slam-titler på hver av det tre underlagene (Hard court, grass og clay), den andre til å gjøre dette etter svensken Mats Wilander. Nadal ble den andre til å vinne en Grand Slam turnering syv ganger etter Pete Sampras sine syv Wimbledon.

I 2008 hadde Nadal 32 seiere på rad, seierne startet i 2008 Masters Series Hamburg fram til 2008 Western & Southern Financial Group Masters and Women's Open, som inkluderer titler i Hamburg, French Open (der han ikke mistet et sett gjennom hele turneringen), Queen's Club, hans første Wimbledon-tittel, Og Rogers Cup. Ved å vinne Monte-Carlo Masters i 2012 ble han den eneste i historien som har vunnet samme turnering åtte år på rad, men bare den andre til vinne en singel turnering åtte ganger i den åpne æra. Nadal er den første herrespilleren i tennishistorien som holdt på Grand Slam turneringer på grus, gress og hard court samtidig. Nadal var rangert som nummer to i verden bak Roger Federer i 160 uker på rad før han i august 2008 gikk til topps og ble nummer 1 i verden fram til 5. juli 2009. Han fikk tilbake førsteplassen på rangeringen 7. juni 2010 etter at han vant sin femte French Open-tittel. Han holdt på plassen fram til 3. juli 2011 da Novak Đoković tok over plassen som verdensener. Nadal har holdt andreplassen på rangeringen i en rekord på 241 uker.

Da Nadal vant Australian Open i 2022 ble han første mann til å vinne 21 Grand Slam-titler, og er med det tidenes mestvinnende mannlige tennisspiller. På kvinnesiden har Margaret Court 24, Serena Williams 23, og Steffi Graf vunnet 22 single Grand Slam-titler, mens Martina Navrátilová har 18 single- og 41 double-titler.

Nadal la opp i november 2024.

## Sommer-OL 2008
17. august 2008 vant Nadal gull i tennis i sommer-OL 2008 i Beijing ved å beseire chilenske Fernando González.

## Wimbledon 2008
Han vant sin første Wimbledon-tittel i 2008, da han slo daværende verdensener Federer i en spennende finale (6-4, 6-4, 6-7, 6-7, 9-7). Nadal ble da den første tennisspilleren siden Björn Borg til å vinne Roland-Garros og Wimbledon det samme året.

## Doha 2009
Nadal tapte for Gael Monfils i to sett. Monfils møtte senere Andy Roddick, som tidligere har blitt rangert som nummer en i verden. Nadal sa at den jevnaldrende franskmannen var utrolig god på serve og forehand, som han også er kjent for. Etter kampen sa Monfils at han nå skjønte hvorfor Nadal er rangert som nummer en.

## Wimbledon 2009
Nadal måtte avstå fra deltakelse i Wimbledon-turneringen i 2009, da han hadde problemer med en kneskade som han har slitt med hele sesongen. Han kunne dermed ikke forsvare tittelen fra 2008.

## Spillestil
Nadal er mest kjent for sin enorme toppspinn fra forehand, som han oppnår med en kraftig, lengre gjennomsving enn det som anses som normalt. Nadal har utviklet sin backhand i de senere årene til å bli en av de beste på ATP-touren. Backhanden er sikker og meget god på passeringsslag. Nadal er en spiller som gjør svært få feil og sjelden viser mange følelser ute på banen.

## Grand Slam-titler

*  **[[French Open]]:**
** Single menn – 2005 (han beseiret Mariano Puerta med 6-7, 6-3, 6-1, 7-5 i finalen).
** Single menn – 2006 (han beseiret Roger Federer med 1-6, 6-1, 6-4, 7-6 i finalen).
** Single menn – 2007 (han beseiret Roger Federer med 6-3, 4-6, 6-3, 6-4 i finalen).
** Single menn – 2008 (han beseiret Roger Federer med 6-1, 6-3, 6-0 i finalen).
** Single menn – 2010 (han beseiret Robin Söderling med 6-4, 6-2, 6-4 i finalen).
** Single menn – 2011 (han beseiret Roger Federer med 7–5, 7–6(3), 5–7, 6-1 i finalen).
** Single menn – 2012 (han beseiret Novak Đoković med 6-4, 6-3, 2-6, 7-5 i finalen).
** Single menn – 2013 (han beseiret David Ferrer med 6–3, 6–2, 6–3 i finalen).
** Single menn – 2014 (han beseiret Novak Đoković med 3–6, 7–5, 6–2, 6–4 i finalen)
** Single menn – 2017 (han beseiret Stan Wawrinka med 6–2, 6–3, 6–1 i finalen)
** Single menn – 2018 (han beseiret Dominic Thiem med 6–4, 6–3, 6–2 i finalen)
** Single menn – 2019 (han beseiret Dominic Thiem med 6–3, 5–7, 6–1, 6-1 i finalen)
** Single menn – 2022 (han beseiret Casper Ruud med 6-3, 6-3, 6-0 i finalen)
*  **[[Wimbledon (tennis)|Wimbledon]]:**
** Single menn – 2008 (han beseiret Roger Federer med 6-4, 6-4, 6-7, 6-7, 9-7 i finalen)
** Single menn – 2010 (han beseiret Tomáš Berdych med 6–3, 7–5, 6–4 i finalen)
*  **[[Australian Open]]:**
** Single menn – 2009 (han beseiret Roger Federer med 7–5, 3–6, 7–6, 3–6, 6–2 i finalen)
** Single menn - 2022 (han beseiret Daniil Medvedev med 2-6, 6-7, 6-4, 6-4, 7-5 i finalen)
*  **[[US Open (tennis)|US Open]]:**
** Single menn – 2010 (han beseiret Novak Đoković med 6-4, 5–7, 6–4, 6–2 i finalen)
** Single menn – 2013 (han beseiret Novak Đoković med 6-2, 3–6, 6–4, 6–1 i finalen)
**Single menn - 2017 (han beseiret Kevin Anderson med 6-3, 6-3, 6-4 i finalen)
**Single menn - 2019 (han beseiret Daniil Medvedev med 7-5, 6-3, 5-7, 4-6, 6-4 i finalen)

## Noter

## Referanser


## Eksterne lenker
* 
* 
* 
* 
* VamosBrigade.com
* King of Clay Rafael Nadal
* VamosRafael.com